पाएं अपने शहर की ताज़ा ख़बरें और फ्री ई-पेपरडाउनलोड करें
पटना। महाराजगंज संसदीय सीट के नतीजे के बहाने मुख्यमंत्री नीतीश कुमार पर तीर चलाने में अब बीजेपी प्रवक्ता राजीव प्रताप सिंह रूडी भी कूद पड़े हैं। उन्होंने कहा कि गुजरात में हुए उप चुनाव में किसी भी जगह नरेंद्र मोदी प्रचार करने नहीं गये थे। पर वहां सभी सीटों पर बीजेपी की जीत हो गयी। उन्होंने कहा कि बिहार भाजपा को जितनी जरूरत नरेंद्र मोदी की है, उससे कम जदयू को नहीं है।
पटना में संवाददाताओं से बातचीत रूडी ने यह तो नहीं कहा कि महाराजगंज में नीतीश कुमार गये थे और वहां जदयू उम्मीदवार पीके शाही की हार हो गयी। लेकिन उनके कहने का आशय यह था कि मोदी के कहीं न जाने पर भी गुजरात में लोकसभा और विधानसभा सीटों पर हुए उपचुनावों में बीजेपी की जीत हुई। उन्होंने यह भी जोड़ा कि महाराजगंज में अकेले जदयू की नहीं बल्कि एनडीए की हार हुई है। इसकी जिम्मेदारी सबकी है।
रूडी का कहना था कि नरेंद्र मोदी भाजपा की जरूरत हैं। वह जदयू की भी जरूरत हैं। इसमें कोई शंका नहीं है। आप जाकर जदयू के वर्कर से बात करिए। वह कहेगा कि नरेंद्र मोदी की जरूरत है। एक सवाल के जवाब में उन्होंने कहा कि किसी भी मुख्यमंत्री को देश के किसी भी हिस्से में जाकर चुनाव प्रचार करने का अधिकार है।
आगे की स्लाइड्स में पढ़ें शिवानंद तिवारी ने क्या दिया रूडी को जवाब और लालू-नीतीश में जुबानी जंग
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn